20240210 003
type: Article
has EMTAK classification: http://mkm.ee/classification/84112
keywords: dividend
keywords: maksuamet
keywords: palgamaksmine
keywords: täistööaeg
keywords: tegevjuht
keywords: töötaja
keywords: eesti
keywords: väljamakstud
keywords: pressiesindaja
keywords: liige
keywords: näide
keywords: päevaleht
keywords: raha
keywords: ärileht
keywords: osa
keywords: miinimumpalk
keywords: kroon
keywords: juhtum
keywords: õigus
keywords: teenitud
keywords: ainuomanik
keywords: lisa
keywords: kuu
keywords: sarnane
lemmas: divident
lemmas: makstud
lemmas: palgamaksmine
lemmas: palgatulu
lemmas: liis
lemmas: väljamakstud
lemmas: ainuomanik
lemmas: kvalifitseerima
body text: Maksuamet tõlgendab dividende palgana Seda siiski vaid juhul, kui juhatuse liikmele ei maksta tasu või töötajale töölepinguga töötasu, või makstakse väga vähe, kirjutab Eesti Päevalehe Ärileht. "Ettevõtte juht ja ainuomanik töötab täistööajaga ja saab miinimumpalka, lisaks saab igal aastal dividende. Maksuhaldur selgitab välja, kui palju analoogse töö eest tegevjuhile palka makstakse ja käsitleb vastavat osa dividendidest palgana," toob maksuameti pressiesindaja Liis Plakk näite. See tähendab, et maksuamet on võtnud endale õiguse hinnata, kui palju peab ettevõte oma töötajatele palka maksma. Maksuamet möönab, et loomulikult ei saa kõiki makstud dividende automaatselt palgatuluna käsitleda, vaid igat konkreetset juhtumit tuleb analüüsida individuaalselt. Palgatuluks kvalifitseerib amet ümber ainult juba väljamakstud dividende, mitte lihtsalt äriühingu teenitud kasumit. Maksuamet hindab varjatud palgamaksmiseks näiteks olukorda, kus ettevõtte juht ei saa töötamise eest tasu, vaid võtab raha välja dividendina, aastas 600 000 krooni, samal ajal kui sarnasel tegevusalal ja analoogse ettevõtte tegevjuhi palk on 50 000 krooni kuus.
source: ol
created: 2007-01-24
title: Maksuamet tõlgendab dividende palgana
generated at time: 2026-01-23T12:47:13